Pasvalio rajono savivaldybės administracijos

direktoriaus 2023 m. vasario 14 d. įsakymo Nr.

DV-143

8 priedas

**PASVALIO APYLINKIŲ SENIŪNIJOS TRAKTORININKO (8341 04) PAREIGYBĖS APRAŠYMAS**

**I SKYRIUS**

**PAREIGYBĖ**

1. Pasvalio apylinkių seniūnijos (toliau – Seniūnija) traktorininkas (8341 04) (toliau – darbuotojas) pagal pareigybių grupę yra kvalifikuotas darbuotojas.

2. Pareigybės lygis – C.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

3.2. turėti pažymėjimą, patvirtinantį ir suteikiantį teisę vairuoti TR1, TR2, SZ kategorijų autotransporto priemones;

3.3. išmanyti traktoriaus mechanizmų ir prietaisų, prie jo esančio inventoriaus, žemės ūkio padargų paskirtį, išdėstymą, sandarą ir veikimą; gedimų požymius ir priežastis, jų įtaką saugiam eismui; techninio aptarnavimo periodiškumą ir darbų atlikimo nuoseklumą; traktoriaus techninio eksploatavimo taisykles, remonto ir priežiūros reikalavimus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. prižiūri Seniūnijai priklausančio traktoriaus, žemės ūkio inventoriaus, kitų įrenginių techninę būklę, juos vairuoja;

4.2. užtikrina darbo vietos švarą ir tvarką, kad garaže nebūtų sandėliuojamos kuro ir tepalų atsargos, nekaupiami tepaluoti skudurai (galimas savaiminis užsidegimas);

4.3. nustatytu maršrutu saugiai perveža krovinius, esant būtinumui, padeda pakrauti ir iškrauti krovinius; nekraunant į traktoriaus priekabą krovinių, kurių svoris viršija leistiną priekabos keliamąją galią ir gabaritus;

4.4. šienapjove šienauja pakeles, parkus; stumdo, kasa žemes; nuo kelių valo sniegą;

4.5. darbo eigoje, esant būtinumui, atlieka smulkų traktoriaus bei kitų įrenginių remontą;

4.6. vykdo gaisrinės saugos taisyklių reikalavimus; užtikrina, kad garaže nebūtų naudojama atvira ugnis, nerūkoma; nebūtų išpilami ir netekėtų tepalai, degalai; taupiai naudojami energetiniai resursai, kuras, tepalai, padangos; tinkamai eksploatuojamos transporto priemones ir kiti įrenginiai;

4.7. paruošia transporto priemones techninei apžiūrai;

4.8. baigęs darbą traktorių pastato į garažą, sutvarko darbo vietą, įrankius, užrakina patalpas;

4.9. tinkamai ir laiku pildo kelionės lapus ir kiekvieno mėnesio pirmąją darbo dieną pateikia sunaudoto kuro (už atliktus darbus ir suteiktas gyventojams paslaugas) ataskaitą Seniūnijos darbo organizavimo inžinieriui;

4.10. vykdo kitus nenuolatinio pobūdžio su Seniūnijos veikla susijusius pavedimus.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Darbuotojas yra tiesiogiai pavaldus ir atskaitingas Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir vykdysiu:

Darbuotojas: \_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(data)